stanford-oval/wikipedia huggingface dataset:
פיטר דייוויסון
ביוגרפיה

פיטר דייוויסון נולד בלונדון בשם פיטר מופט. הוא בחר בשם הבמה דייוויסון כי השם פיטר מופט היה שמם של שחקן אחר ובמאי שעבד אחר כך בהפקות רבות יחד עם דייוויסון. אביו היה מהנדס חשמל ומוצאו היה מגיאנה. דייוויסון למד בבית ספר לביטוי ולדרמה (Central School of Speech and Drama), והופיע בהצגות ובתפקידים קטנים בטלוויזיה. פריצת הדרך שלו הייתה בשנת 1978, אז הופיע בתפקיד טריסטן פרנון בסדרת הטלוויזיה "כל היצורים גדולים כקטנים" והפך למוכר בכל בית באנגליה. באותה שנה התחתן עם השחקנית האמריקאית סנדרה דיקנסון, ממנה התגרש ב-1994. דייוויסון ודיקנסון הופיעו יחד בפרק בסדרת הטלוויזיה "אנשי המחר" ויחד גם ביצעו את שיר הנושא של תוכנית הטלוויזיה לילדים "Button Moon" ששודרה בשנות השמונים. הוא שיחק בגרסה טלוויזיונית של "מדריך הטרמפיסט לגלקסיה", כמו כן הופיע בקומדיות מצבים בריטיות אחדות ובתפקידים דרמטיים.
ב-1981 חתם דייוויסון על חוזה לשחק בתפקיד הדוקטור החמישי בסדרה "דוקטור הו" למשך שלוש שנים. הוא החליף את טום בייקר והיה בן שלושים, השחקן הצעיר ביותר שגילם את הדוקטור עד אז. על אף שהמפיקים החשיבו כהצלחה ליהוק שחקן אופי ברמתו, הוא לא חידש את החוזה לתקופה נוספת כיוון שחשש להיות מזוהה עם תפקיד יחיד. הוא גילם את תפקיד הדוקטור גם בתוכנית צדקה מיוחדת בשנת 1993, בפרק מיוחד של הסדרה המחודשת בשנת 2007, ובמחזות אודיו שהופקו על פי הסדרה. בתו של פיטר, ג'ורג'יה, גילמה בדוקטור הו המחודש את בתו של הדוקטור והופיעה בפרק אחד.
ב-1986 שיחק דייוויסון בסדרה פופולרית נוספת, "A Very Peculiar Practice" שכתב אנדרו דייוויס בתפקיד ד"ר סטיבן דייקר. הוא חזר וגילם את אותו תפקיד בסדרת המשך של הדרמה-הקומית הסוריאליסטית "A Very Polish Practice". דייוויסון הופיע בתפקיד הראשי בסדרה "קמפיון", המבוססת על סדרת ספרים מז'אנר "מי עשה זאת" של הסופרת מרג'רי אלינגהם. בתחילת שנות התשעים הוא נעלם בהדרגה מהמסכים, פרט להופעות אורח אחדות בתוכניות טלוויזיה. בשנת 2000 חזר להופיע בתפקיד ראשי בסדרת הטלוויזיה "At Home with the Braithwaites".
במהלך שנות התשעים השתתף דייוויסון בתוכניות רדיו אחדות ובסדרת דרמה קומית של רדיו-4 של ה-BBC. עוד שיחק בסדרות טלוויזיה כגון " Hope And Glory", "The Last Detective" ו"אי של שפיות" ("Distant Shores") של רשת ITV. ב-2006 הופיע בסדרה " The Complete Guide to Parenting" בה שיחק בתפקיד פרופ' ג'ורג' האנטלי.
לדייוויסון בת אחת מנישואיו לסנדרה דיקנסון, ג'ורג'יה מופט, אשר שיחקה את בתו של הדוקטור העשירי, ג'ני, בסדרה דוקטור הו, והתחתנה עם דייוויד טננט - ששיחק את הדוקטור העשירי. נכדו, בנה של מופט הוא השחקן טיי טננט. כמו כן יש לו שני ילדים מאשתו הנוכחית, אליזבת מורטון, לואי דייוויסון וג'ואל ג'יימס דייוויסון.
ב-2013 כתב והשתתף בפרק פארודיה על הספיישל 50- The Five(ish) Doctors Reboot לצד קולין בייקר וסילבסטר מק'קוי.
פילמוגרפיה > קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1993 |  | The Airzone Solution | אל דאנבר |  |
| 1994 |  | The Zero Imperative | פציינט |  |
| 1994 |  | A Man You Don't Meet Every Day | רוברט |  |
| 1994 | הסייח השחור | Black Beauty | סקווייר גורדון |  |
| 1995 |  | The Devil of Winterborne | גאווין פרסל |  |
| 1996 |  | Ghosts of Winterborne | גאווין פרסל |  |
| 1999 |  | Parting Shots | ג'ון |  |
| 2017 | את אני והוא | You, Me and Him | מורה |  |
| 2018 | אהבה וכשכושים אחרים (אנ') | Patrick | אלן |  |
| 2021 | סוס מנצח | Dream Horse | לורד אייברי |  |
תפקידים בתיאטרון

| שנה | שם | שם באנגלית | תפקיד | הערות |
| --- | --- | --- | --- | --- |
| 1972 | עמל אהבה לשווא | Love's Labour's Lost | מרקאדה | נוטינגהאם פלייהאוס |
| 1972 |  | Brand | כפרי | נוטינגהאם פלייהאוס |
| 1972 | רובין הוד | Robin Hood | רובין הוד | נוטינגהאם פלייהאוס |
| 1972 | שלושת המוסקטרים | The Three Musketeers | ג'ון פלטון / שומר | נוטינגהאם פלייהאוס |
| 1973 | שני אדונים מוורונה | The Two Gentlemen of Verona | ספיד | יאנג ליסאום, אדינבורו |
| 1973 | רוזנקרנץ וגילדנשטרן מתים | Rosencrantz and Guildenstern Are Dead | אלפרד | לדלנט האוס, אדינבורו |
| 1973 | המלט | Hamlet | אוסריק | לדלנט האוס, אדינבורו |
| 1973 | וויצק | Woyzeck |  | יאנג ליסאום, אדינבורו |
| 1973 |  | The Three Estates | חייל | תיאטרון רויאל ליסאום, אדינבורו |
| 1973 | אילוף הסוררת | The Taming of the Shrew | טרניו / גרומיו | תיאטרון אופן ספייס |
| 1974 |  | A Narrow Road to the Deep North |  | תיאטרון רויאל ליסאום, אדינבורו |
| 1974 | חלום ליל קיץ | Midsummer Night's Dream | ליסנדר | פסטיבל לית', אדינבורו |
| 1980 | יחפים בפארק | Barefoot in the Park | פול בראטר | תיאטרון צ'רצ'יל, ברומלי |
| 1982 | סינדרלה | Cinderella | בוטונס | תיאטרון אסמבלי הול, טנברידג' ולס |
| 1984 | יחפים בפארק | Barefoot in the Park | פול בראטר |  |
| 1986 | הינשוף והחתלתולה | The Owl and the Pussycat | פליקס | סיור הופעות בבריטניה |
| 1991 |  | Arsenic and Old Lace | מורטימר ברוסטר | תיאטרון פסטיבל צ'יצ'סטר |
| 1992 |  | The Decorator |  | תיאטרון איבון ארנו |
| 1992–1993 |  | The Last Yankee | לירוי המילטון | תיאטרון יאנג ויק ותיאטרון הדוכס מיורק |
| 1994 |  | An Absolute Turkey | ואלטין | תיאטרון גילגוד |
| 1996 | אליבי | Dial M For Murder | טוני ונדיס | סיור הופעות בבריטניה |
| 1997 | סינדרלה | Cinderella | בוטונס | תיאטרון ארטס, קיימברידג' |
| 1998–1999 | שיקגו | Chicago | איימוס הארט | תיאטרון אדלפי |
| 2001 |  | Under the Doctor | ד"ר ז'אן פייר מולינו | תיאטרון איבון ארנו ותיאטרון הקומדיה, לונדון |
| 2007–2008 |  | Spamalot | המלך ארתור | תיאטרון פאלאס |
| 2009–2012 |  | Legally Blonde | פרופ' קלאהאן | תיאטרון סבוי |
| 2014 |  | The Vertical Hour | אוליבר לוקאס | תיאטרון פארק |
| 2015 |  | Gypsy | הרבי | תיאטרון סבוי |
גדודי חיל ההנדסה הקרבית

סיכת לוחם הנדסה
סיכת הפלס
חוד החנית של גדודי ההנדסה הקרבית: דחפור די-9 בשירות צה"ל ונמ"ר הנדסי.
פומ"ה – בהכנה לתרגיל מחלקה יום, גדוד 601
פלס מתכונן ל"הרמת שדה מוקשים", כלומר: פיצוץ שדה המוקשים באמצעות חבלה. פלסי חיל ההנדסה מפנים מוקשים ישנים בגבולות שלום.
לוחמי חיל ההנדסה מגדוד 601 בקרבות עזה, מלחמת חרבות ברזל
חיל ההנדסה הקרבית של צה"ל מפעיל גדודי הנדסה קרבית (גדחה"ן) המהווים את עיקר כוחו של החיל בעת שגרה ולחימה. ייעוד הגדודים בלחימה הוא סיוע ופתיחת הדרך לכוחות החי"ר והשריון בלחימה רגלית וממוכנת בתחום השטח הבנוי והפתוח, וסיוע הנדסי בתחום החבלה וההנדסה לצד הכוחות. כל גדוד הנדסה פועל לרוב תחת חטיבת שריון והחטיבה כפופה לאוגדה. מדובר בגדודי פלסים לוחמים המשלבים פלוגות רובאיות (הנקראים פלסים), מחלקות סיור ופלוגת צמ"ה. בנוסף למשימות הנדסה קרבית מוכשרים הפלסים כלוחמי חי"ר. כמו כן בשגרה בזמן ביטחון שוטף מבצעים תפיסת מוצב ובה מבצעים משימות של חי"ר כגון ביטחון שוטף, מארבים, מעצרים ופשיטות על בתי מבוקשים, לאחר זאת עוברים לתקופה של אימון מבצעי האורך כ-4 חודשים גם כן, ושומרים על כשירות מבצעית בתחום הלחימה הרגלית בשטח הבנוי והפתוח, חיילות פרט, על חבלה והנדסה, ועל שימוש ברק"ם לצורך דימוי מלחמה.
ישנם שלושה גדודי הנדסה בשירות סדיר, גדוד בית ספר להכשרות (מורכב מחיילים בסדיר), שלושה גדודי צמ"ה פיקודיים במילואים ועוד מספר רב יותר של גדודי הנדסה בשירות מילואים.
הכשרה

זמן קצר לאחר תחילת הגיוס ושרשרת החיול, חיילי ההנדסה משובצים באחת מפלוגות ההכשרה בבסיס האימונים וההכשרות של החיל, כאשר כל פלוגה משויכת לאחד מגדודי החיל. טרם תהליך ההכשרה, החיילים מתחילים בשלב הראשון – הטירונות, שנערכת כ-4 חודשים בה היא כוללת קליטת חיול, חיילות פרט, תרגילי סדר ומסדרים, שגרה צבאית, כושר, קליעה בנשק סער, הכשרה ושימוש במגוון כלי נשק, רימוני יד ומקלעים, הפעלת ציוד קשר, עזרה ראשונה, קרב מגע בסיסי, מסעות הליכה עם משקלים, שדאות והישרדות בשטח בתנאי מזג אוויר מסוימים ולבסוף אימונים מסכמים של התקפה כקבוצה מסתערת פרט, חוליה, כיתה, מחלקה ופלוגה. לאחר מכן, הם עוברים לשלב השני והסופי – ההכשרה ונערכת גם היא 4 חודשים נוספים ובמהלכה עוברים אימוני חבלה, שימוש באמצעי הנדסה ומטענים, לחימה בשטח בנוי ופתוח, לחימה ושימוש ברק"ם, אימונים ושיתוף פעולה עם כוחות יבשה נוספים כגון חיל השריון וחיל הרגלים, והעלת המיומנות בתחום הקליעה והכושר. טרם סוף ההכשרה, החיילים עוברים מסע כומתה רגלי שאורך כ-40 ק"מ, חלקם עם משקלים ובסוף המסע מקבלים את כומתת החיל בטקס סיום. כל תהליך ההכשרה אורך כ-8 חודשים סך הכול.
במהלך תקופת ההכשרה, החיילים יוצאים לקורסים שונים כגון קלעים, חובשים, נגביסטים, נהגים, נהגי רק"ם, קורסים שונים בתחום ההנדסה, קורס מפקדים וקורס קצונה (פיקוד). קורס הקצינים נערך בבה"ד 1.
לאחר סיום מסלול ההכשרה, הלוחמים מתחלקים לגדודים בפלוגות שונות ועולים כיחידות אורגניות כמחלקות, ומתחלקים לפי פלוגות או קורסים פיקודיים של פיקוד וקצונה. כל גדוד הנדסה נמצא תחת פיקוד חטיבת שריון, ובנוי כגדוד על הפלוגות. הפלוגות הן פלוגה רובאית (פלסים), מחלקת סיור (מחס"ר) או פלוגת צמ"ה. פלוגת פלסים מכילה את אותו מבנה אורגני וכמות מספרים של חיילים באופן זהה לפלוגת חי"ר. מחלקת הסיור היא צוות קטן יותר של חיילים ומבצעים משימות של תחום הנדסי וסיור ומודיעין ופועלים על גבי האמרים, ופלוגת הצמ"ה פועלת עם ציוד מכני הנדסי בלבד ופועלת להריסת בתים, הכנת צירים וסוללות עפר וכדומה, ללא פריקה מהכלי ועבודה בלבד בתחום הציוד המכני ההנדסי. הפלוגות הרובאיות (הפלסים) הן הפלוגות היחידות שמשתמשות ונלחמות עם כלי רק"ם מסוג נגמ"ש, נמר"ה ופומ"ה.
רשימת הגדודים > גדודים סדירים

| תג | גדוד | מספר | פלוגות | כפוף לחטיבה | עוצבה | מורשת (באתר עמותת חה"ן) | הערות |
| --- | --- | --- | --- | --- | --- | --- | --- |
|  | אסף | 601 | אדיר, בז, גרזן, דקל, חתולי הרעם, פלס"מ "הוריקן" |  חטיבה 401 |  עוצבת הפלדה | גדוד 601 – אסף | גדוד ההנדסה הראשון בצה"ל |
|  | להב | 603 | ארז, ברקן, גדעון, דוהר, ציפורני החתול |  חטיבה 7 |  עוצבת געש | גדוד 603 – להב |  |
|  | המח"ץ | 605 | אשד, בזלת, געש, דולב, חתולי הפרא |  חטיבה 188 |  עוצבת געש | גדוד 605 – המח"ץ | ראשי תיבות של הבקעה, מיקוש, חבלה וצליחה. |
|  | גדוד חדש | 607 |  |  חטיבת גבעתי |  עוצבת הפלדה |  | בהקמה |
|  | היובל/הפיקוד | 614 | חץ, נץ, שחף, חתולי הצוקים, פלס"מ נשר | בשגרה:  בית הספר להנדסה צבאית בחירום:  חטיבה 460 | בחירום:  עוצבת הפלדה |  | בשגרה גדוד 614 הוא גדוד הכשרה סדיר, אך בעת מלחמה או מצב חירום, הוא משתתף גם בפעילות מבצעית ולחימה. ב-2023 הוכרז כ"גדוד לוחם". |
רשימת הגדודים > גדודי מילואים

| תג | גדוד ומספר | כינוי | כפוף לחטיבה | עוצבה |
| --- | --- | --- | --- | --- |
|  | גדוד 271 | "פלסי סיני" |  חטיבת המחץ |  עוצבת סיני |
|  | גדוד 710 |  |  עוצבת ראם |  אוגדה 99 |
|  | גדוד 749 |  |  חטיבת ביסלמ"ח |  עוצבת געש |
|  | גדוד 924 | "חתולי המדבר" |  חטיבת הראל |  עוצבת סיני |
|  | גדוד 5067 | "שוברי הארזים" |  פיקוד הצפון |  |
|  | גדוד 5280 |  |  חטיבת אלכסנדרוני |  עוצבת הגליל |
|  | גדוד 5832 | "תמסחי הצפון" |  פיקוד הצפון |  |
|  | גדוד 7071 |  |  חטיבת קרייתי |  עוצבת המפץ |
|  | גדוד 7086 | "אלון" |  חטיבת גולני |  עוצבת געש |
|  | גדוד 7107 | "רז" |  חטיבת הנח"ל |  עוצבת הפלדה |
|  | גדוד 8170 |  |  חטיבת גבעתי |  עוצבת הפלדה |
|  | גדוד 8173 | "הגליל" |  חטיבת עציוני |  עוצבת געש |
|  | גדוד 8219 | "פלסי האש" |  עוצבת חצי האש |  עוצבת האש |
|  | גדוד 9227 | "פלסי הבזלת" |  עוצבת יפתח |  עוצבת הבשן |
רשימת הגדודים > גדודי צמ"ה פיקודיים

ראו גם: מערך הצמ"ה של חיל ההנדסה הקרבית
| תג/סמל | גדוד | כינוי | כפוף ל- | פיקוד מרחבי |
| --- | --- | --- | --- | --- |
|  | גדוד צמ"ה 7058 | "מבקיעי המרכז" |  י"פ חה"ן 802 |  פיקוד המרכז |
|  | גדוד צמ"ה 7064 | "דובי הצפון" |  י"פ חה"ן 801 |  פיקוד הצפון |
|  | גדוד צמ"ה 8163 |  |  י"פ חה"ן 803 |  פיקוד הדרום |
גדוד 601 (אסף)

גדוד אסף (601) הוא גדוד של חיל ההנדסה הקרבית המוכפף מבצעית לחטיבת השריון "עקבות הברזל" (חטיבה 401). הגדוד כולל פלוגות פלסים שנלחמים רגלית וממוכן, מפעילים נגמ"שי הנדסה כבדים מדגם נמ"ר הנדסי ופלוגת צמ"ה המפעילה דחפורי די-9 משוריינים, מחפרים ממוגנים, כלי צמ"ה ממוגנים אחרים ואמצעי גישור שונים. תפקיד הגדוד במלחמה הוא לפלס את הדרך לטנקים, כלי רק"ם, וכוחות חיל הרגלים דרך שדות מוקשים, תעלות נ"ט, סוללות עפר, זירות מטענים, מכשולים מלאכותיים וטבעיים ועוד, תוך מתן סיוע הנדסי בלחימה בשטח בנוי ופתוח הכולל חבלה והבטחת ניידות הכוחות. פלוגת הצמ"ה של הגדוד בונה עמדות ירי ועמדות מגנן לטנקים, וכן מחלצת טנקים וכלי רכב פגועים או תקועים בסיוע חיל החימוש. תפקיד נוסף של הגדוד הוא להשמיד תשתיות אויב, כולל תשתיות טרור ותשתיוחת תת-קרקעיות, התעסקות בחבלה התקפית, איסוף והשמדת אמל"ח, השמדת מבנים ופירי מנהרות טרור.
גדוד 601 היה גדוד ההנדסה הראשון בצה"ל והוקם על בסיס פלוגות הנדסה מחטיבת גולני, חטיבת גבעתי וחטיבה 7 ב-1947. הפלוגות אוחדו לגדוד סדיר ב-1954. הגדוד עזר בסלילת "שביל הנחש" למצדה. בשנת 1956 הוקמה פלוגת הצמ"ה של הגדוד. הגדוד נטל חלק פעיל בכל מלחמות ישראל. בשנת 1956 זכה בצל"ש רמטכ"ל גדודי (הראשון בסוגו בצה"ל) על מבצע עמורה להרס התשתיות המצריות בחצי האי סיני. בשנים 1967–1969 פעל הגדוד בבניית ואחזקת ביצורי קו בר-לב תחת הפגזות מצריות כבדות. בזכות פעילות זאת זכה חיל ההנדסה בפרס ביטחון ישראל ב-1969. ב-1979–1980, בעקבות הסכם השלום בין ישראל למצרים והחזרת חצי האי סיני למצרים, היה הגדוד אחראי לפיצוץ מתקני מודיעין, בקרה אווירית ואחרים, כגון אום חשיבה ויב"א 511. בתקופה זו היה הגדוד תחת אוגדה 252 ותג היחידה שלו היה התג ששייך היום לגדוד 603.
עם פינוי סיני עבר הגדוד לבקעת הירדן ובסיס הגדוד היה אז על גבעה שולטת מעל המושב גיתית. המג"ד אלי יצחקי הגה את השם "מחנה אסף" לאור הפסוק "לַמְנַצֵּחַ עַל הַגִּתִּית לְאָסָף" (תהלים פ"א, א'), וזה הפך לשמו של הגדוד.
בשנת 1982 נטל הגדוד תחת פיקודו של פיני דגן חלק חשוב במבצע שלום הגליל והגיע עד לביירות, שם טיהר רחוב ממולכד ועמוס מחבלים באמצעות ירי צפע שריון. ב-7 באוקטובר 2000 נחטפו 3 מחיילי הגדוד על ידי חזבאללה בחטיפת חיילי צה"ל בהר דב. בפרוץ מלחמת לבנון השנייה ב-2006 היה גדוד אסף בפיקודו של אמיר אולו כוח ההנדסה הראשון שנכנס ללבנון, וזאת על מנת לחשף מוצבי חזבאללה ולנקות זירות מטענים שהטמין חזבאללה על הגבול, חלקן כללו מטעני גחון של מאות ק"ג חומר נפץ.
ב-2014, הגדוד לקח חלק במבצע צוק איתן, נלחם בגזרת בית חאנון תחת פיקוד חטיבת הנח"ל והשמיד 4 מנהרות טרור.
בתחילת המאה ה-21 הוכפף מפיקוד המרכז לחטיבה 401. בשנת 2012 הייתה פלוגת הצמ"ה של גדוד אסף, הראשונה לקלוט דחפורי די-9 חדשים עם מיגון משופר מדור רביעי. בשנת 2021 החל גדוד 601 בקליטת הנמ"ר ההנדסי, שיחליף את הפומ"ה.
במלחמת חרבות ברזל, הגדוד נלחם ברצועת עזה, פרץ צירים, פוצץ מבני טרור, איתר והשמיד פירי מנהרות, וחיסל מחבלים. לוחמי הגדוד לקחו חלק בכיבוש כיכר פלסטין בשכונת רימאל בעזה והשמדת תשתיות חמאס בכיכר ומסביב לה. דחפורי D9 משוריינים חישפו את הכיכר ואת הכבישים, ולוחמי ההנדסה פוצצו תשתיות ומבני חמאס. לאחר מכן הניפו את דגל ישראל במרכז הכיכר וב-7 בדצמבר 2023 הדליקו נר ראשון של חנוכה עם מפקד חטיבה 401. הגדוד נלחם בקרב רפיח (2024) במסגרת צק"ח 401. ב-15 ביוני 2024 במהלך פעולה בתל א-סולטאן, נמ"ר הנדסי של גדוד 601 של חיל ההנדסה הקרבית נפגע ממטען גחון או טיל נ"ט ששיגר חמאס וכתוצאה מהפגיעה נהרגו שמונה לוחמים.
גדוד 601 (אסף) > מפקדי גדוד 601

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
| שם | תקופת כהונה | הערות |
| --- | --- | --- |
אורי צייטלין: 
אליעזר פירון: 
נח גנץ: 
ראובן קולנשר: 
מיכאל רייצ'וק: 
דוד ברין: 
משה שהם: 
זאב לבנון: 
| אורי געש |  | לימים סגן קצין הנדסה ראשי |
טוביה לביא: 
אברהם כהן: 
| משה פלד (חדד) | 1970–1973 | מפקד הנדסה בפיקוד צפון במלחמת יום הכיפורים |
אביגדור אשל: 
אורי גלבוע: 
עומרי לולב: 
ארנון גולן: 
| ישי דותן |  | בעל עיטור המופת, לימים קצין הנדסה ראשי |
| שלמה אהרונישקי |  | מפקד הגדוד במבצע ליטני, לימים מפכ"ל המשטרה ה-14 |
| אלי יצחקי | 1979–1981 |  |
| דני ביטון | 1981–1982 |  |
| פיני דגן | 1982– | מפקד הגדוד במלחמת לבנון הראשונה, לימים מפקד בית הספר להנדסה צבאית |
דני שחף (אובלס): 
| ליאור ריסין | 1988–1990 |  |
| חיים אלמליח | 1990–1991 |  |
| יעקב יעקבי | 1991 |  |
| אברהם בן דוד | 1991–1993 | לימים קצין הנדסה ראשי |
| אהרון צברי | 1993–1994 |  |
| שמעון דניאל | 1994–1996 | לימים קצין הנדסה ראשי |
| יהודה קטורזה | 1996–1998 |  |
| בנימין שיק | 1998–2000 |  |
| יוסי רפאלוב | 2000–2001 | מפקד הגדוד בעת חטיפת חיילי צה"ל בהר דב, לימים מפקד יהל"ם |
| איתן דהן | 2001–2003 | לימים מבקר מערכת הביטחון |
| ירון בית-און | 2003–2005 | לימים מפקד חטיבת הבקעה ומפקד יהל"ם |
| אמיר אולו | 2005–2006 | מפקד הגדוד במלחמת לבנון השנייה, לימים מפקד יהל"ם |
| דביר פלג | 2006–2008 | מפקד הגדוד במלחמת לבנון השנייה |
| סהר אברג'יל | 2008–2010 | לימים מפקד יהל"ם |
| עידו מזרחי | 2010–2012 | לימים מפקד יהל"ם וקצין הנדסה ראשי |
| מנור ינאי | 2012–2014 | מפקד הגדוד במבצע צוק איתן, לימים מפקד יהל"ם וראש מטה פיקוד הדרום |
| זיו נמני | 2014–2016 | לימים מפקד בית הספר להנדסה צבאית |
| גלעד אברלינג'י | 2016–2018 | לימים מפקד גדוד דקל, נציג זרוע היבשה ב־TRADOC וראש מחלקת תורת חיל ההנדסה במפקדת קצין הנדסה ראשי |
| מעוז סלומון | 2018–2020 | לימים סגן מפקד חטיבה 7, מהנ"פ צפון ומפקד בהל"צ |
| אבשלום דדון | 2020–2022 | לימים מהנ"פ דרום |
| שמעון עורקבי | 2022–2024 | מפקד הגדוד במלחמת חרבות ברזל |
| ישגב ישראלי | 2024–היום |  |
גדוד 603 (להב) > מפקדי גדוד 603

| שם | תקופת כהונה | הערות |
| --- | --- | --- |
| מרסל אביב | 1993–1995 | לימים מפקד חטיבת עציון |
| חובב צברי | 1995–1997 | לימים מפקד מחוז צפון בפיקוד העורף |
| איתן יצחק | 1997–1999 |  |
| ישי עפרוני | 1999–2000 | לימים סגן מפקד חטיבה 300 |
| יובל מור | 2000–2002 | לימים מפקד בית הספר להנדסה |
| אילן סבג | 2002–2004 | לימים קצין הנדסה ראשי |
| ארי חוזה | 2004–2006 |  |
| מני אחיטוב | 2006 |  |
| ערן פאוקר | 2006–2008 | מפקד הגדוד במלחמת לבנון השנייה |
| ערן קריסי | 2008–2010 |  |
| שחר בק | 2010–2012 | לימים מפקד יהל"ם |
| צחי ארואטי | 2012–2013 |  |
| רועי זילברברג | 2013–2015 | מפקד הגדוד במבצע צוק איתן, לימים ראש מחלקת תורה ואימונים של חיל ההנדסה |
| מקס נודלמן | 2015–2017 | לימים קצין הנדסה של פיקוד המרכז |
| עידו ג'ורנו | 2017–2019 |  |
| אורי רון | 2019–2021 | תחת פיקודו זכה הגדוד בפרס "כוכב הצפון" |
| אביב אמיר | יולי 2021 – יוני 2023 | תחץ פיקודו זכה הגדוד בפרס הרמטכ"ל ליחידות מצטיינות, אות מבצעי של הרמטכ"ל והצטיינות פיקודית ב"שובר גלים". לימים מפקד חטיבת הבקעה |
| גלעד מילס | יוני 2023 – היום | מפקד הגדוד במלחמת חרבות ברזל |
גדוד 605 (המח"ץ)

גדוד המח"ץ (605) (ראשי תיבות של "הבקעה, מיקוש, חבלה, צליחה") הוא גדוד של חיל ההנדסה הקרבית הכפוף מבצעית לחטיבה 188. הגדוד מפעיל פלוגות פלסים שנלחמים רגלית וממוכן שלהן נגמ"שי הנדסה כבדים מדגמי פומ"ה ופלוגת הצמ"ה "חתולי הפרא" המפעילה דחפורי D9 משוריינים, מחפרים ממוגנים, אמצעי גישור וכלי צמ"ה ממוגנים אחרים. תפקיד הגדוד במלחמה הוא לפלס את הדרך לטנקים, כלי רק"ם, וכוחות חיל הרגלים דרך שדות מוקשים, תעלות נ"ט, סוללות עפר, זירות מטענים, מכשולים מלאכותיים וטבעיים ועוד, תוך מתן סיוע הנדסי בלחימה בשטח בנוי ופתוח הכולל חבלה והבטחת ניידות הכוחות. פלוגת הצמ"ה של הגדוד בונה עמדות ירי ועמדות מגנן לטנקים, וכן מחלצת טנקים וכלי רכב פגועים או תקועים בסיוע חיל החימוש. תפקיד נוסף של הגדוד הוא להשמיד תשתיות אויב, כולל תשתיות טרור ותשתיוחת תת-קרקעיות, התעסקות בחבלה התקפית, איסוף והשמדת אמל"ח, השמדת מבנים ופירי מנהרות טרור.
הגדוד הוקם אחרי מלחמת יום הכיפורים על בסיס גדוד צליחה במילואים שהוקם ב-1967 ונקרא גם הוא "גדוד 605". הגדוד הכשיר את גדודי הצליחה במילואים 630 ו-634 והשתתף בפעולת כראמה. הגדוד לקח חלק במבצע אבירי לב לצליחת תעלת סואץ. ב-1977 הוצב תחת פיקוד הצפון וב-1978 הפך לגדוד הנדסה משוריין. הגדוד לקח חלק במבצע ליטני ובמלחמת לבנון הראשונה. בשנת 2002 זכה הגדוד בצל"ש הרמטכ"ל גדודי על לחימתו בטרור במהלך אירועי גאות ושפל, בהם פגע הגדוד בעשרות מחבלים וסייע במאמצי ההתבצרות והמיגון ביהודה ושומרון, ולחימתו במבצע חומת מגן.
בתחילת המאה ה-21 הוכפף מפיקוד הצפון לחטיבה 188.
ב-2006 השתתף הגדוד תחת פיקודו של אושרי לוגסי במלחמת לבנון השנייה ועסק בפריצת צירים, חילוץ כוחות פגועים ואף לחם ככוח חיל רגלים בשטח פתוח ובכיבוש כפרים בדרום לבנון בהם התבצר חזבאללה. הגדוד פרץ תוך לילה אחד ציר הכרחי באורך 16 ק"מ לכפר ע'נדוריה והשתתף בקרב בוואדי סלוקי בו נפגעו טנקים רבים מטילי נ"ט. הגדוד פרץ צירי עומק והשתתף בחילוץ הנפגעים והכלים שניזוקו, ובמהלך הלחימה נהרגו 2 לוחמי צמ"ה של הגדוד מטיל נ"ט שפגע בדחפור בו שהו. הגדוד השתתף ונלחם במבצע עופרת יצוקה ומבצע צוק איתן ברצועת עזה נגד ארגון הטרור חמאס, בהם פעל כחלק מצוות קרב משולב חטיבתי (צק"ח).
בפרוץ מלחמת חרבות ברזל תפס הגדוד את הקו בגזרת זרעית שבגליל המערבי. ב-9 באוקטובר 2023 קפץ כוח בפיקוד המג"ד, סא"ל יחיאב אמסלם, לסייע בהיתקלות מול מחבלים שחדרו מלבנון. במהלך ההיתקלות נפצעו המג"ד ואחד המ"פים. לאחר כשלושה שבועות נכנס הגדוד לתמרון בצפון הרצועה, כחלק מצק"ח 188.
גדוד 605 (המח"ץ) > מפקדי גדוד 605

| שם | תקופת כהונה | הערות |
| --- | --- | --- |
| אבי זהר | 1967–1970 | מפקד הגדוד הראשון |
| יגאל וולק | 1970–1971 |  |
| מרדכי הוד | 1971–1972 |  |
| משה לשם | 1972–1974 | מפקד הגדוד במלחמת יום הכיפורים |
| דביר (דויטש) דוד | 1974–1975 |  |
| יעקב שבתאי | 1975–1977 |  |
| חיים קול | 1977 |  |
| אריה שדה | 1977–1978 |  |
| גדעון גולני | 1978–1979 |  |
| איזי ענבר | 1979–1980 |  |
| מיכה גילדור | 1980–1981 |  |
| איתן לידור | 1981–1983 | מפקד הגדוד במלחמת לבנון הראשונה, לימים קהנ"ר |
| אלי טולדנו | 1983–1984 | לימים קהנ"ר |
| אבי דוד | 1984–1985 |  |
| קובי שמעון | 1985–1987 |  |
| גיורא סגל | 1987–1989 |  |
| שוקי שרון | 1989–1991 |  |
| מוקי גרוסברג | 1991–1993 |  |
| אלי פרץ | 1993–1994 |  |
| אפי כהן | 1994–1996 |  |
| משה שלי | 1996–1998 | לימים קהנ"ר |
| מוטי אלמוז | 1998–2000 | לימים אלוף, דובר צה"ל וראש אגף כוח אדם |
| יוסי מורלי | 2000–2002 | מפקד הגדוד באינתיפאדה השנייה, לימים קהנ"ר |
| אמיר אביבי | 2002–2004 | מפקד הגדוד באינתיפאדה השנייה, לימים ראש לשכת הרמטכ"ל, משה יעלון ומייסד הביטחוניסטים |
| אושרי לוגסי | 2004–2006 | מפקד הגדוד במלחמת לבנון השנייה, לימים קהנ"ר |
| דייוויד סולומון | 2006–2009 |  |
| זכי יפת | 2009–2011 | לימים מהנ"פ צפון |
| יואב טורחנסקי | 2011–2013 | לימים מפקד יהל"ם קצין הנדסה פיקוד הדרום, מפקד בהל"צ וקצין הנדסה ראשי |
| רועי נהרי | 2013–2015 |  |
| יובל משה | 2015–2017 |  |
| אדיר ריינס | 2017–2019 | כיום מפקד ההנדסה של פיקוד מרכז |
| עומרי טלר | 2019–2021 | לימים מונה לקצין ההנדסה של פיקוד צפון |
| אור תובל | 2021–2023 |  |
| יחיאב אמסלם | 2023–היום | מפקד הגדוד הנוכחי נפצע במלחמת חרבות ברזל בגזרה הצפונית, אך לאחר תקופה קצרה, שב להילחם בעזה. |
גדוד 607 (המפ"ץ)

גדוד 607 החל בתהליכי הקמה לאור לקחי חרבות הברזל והמחסור בכוח הנדסי סדיר.
גדוד 607 (המפ"ץ) > מפקדי גדוד 607

| שם | תקופת כהונה | הערות |
| --- | --- | --- |
| דני לושקוביץ | 2025– | המג"ד הראשון |
גדוד 614 (גדוד הפיקוד)

גדוד 614, שנקרא בעבר גדוד היובל וכיום מכונה גדוד הפיקוד, הוא גדוד הנדסה הקרבית המורכב מסגל הפיקוד וחניכי ההכשרות המתקדמות בבית הספר להנדסה צבאית (בהל"ץ, בה"ד 14). בשגרה הגדוד עוסק בהכשרת לוחמי חיל ההנדסה הקרבית ומדי פעם בפעילות מבצעית, אך בחירום הגדוד מגויס לקרב והופך לגדוד לוחם שכולל 5 פלוגות מבצעיות: 4 פלוגות פלסים ופלוגת צמ"ה. תפקיד הגדוד במלחמה לפלס את הדרך לכוחות השריון והח"יר דרך זירות מטענים. תפקידו השני סיוע לכוחות השריון והח"יר בנושא הלחימה בשטח הבנוי והפתוח, התעסקות בחבלה, איסוף והשמדת אמל"ח, השמדת מבנים ופירי מנהרות טרור. פלוגות הצמ"ה מתעסקות בעבודות הנדסיות מכניות כמו הקמת עמדת מגנן ירי, תעלות נ"ט, סוללות עפר, הריסת מבנים ועוד.
הגדוד הוקם ב־1998 ונקרא גדוד "היובל" על שם חגיגות היובל למדינת ישראל. הגדוד משמש כעתודה מבצעית ומדי פעם יוצאים לוחמיו לבצע פעולות בט"ש ומסייעים לכוחות בשטח. כמו כן, משמש הגדוד כעתודה הנדסית בעת מלחמה ושעת חירום. כוחות מגדוד זה פוצצו את בנייני התאומים בצומת נצרים במהלך האינתיפאדה השנייה. בשנת 2010 אוחדו פלוגות קורסי מפקדי הכיתות וקורס הקצינים של חיל ההנדסה הקרבית תחת גדוד אחד ושמו שונה לגדוד הפיקוד וב־2014 לחמו במבצע צוק איתן. ב-2023 עבר הגדוד שדרוג במעמדו והוכרז כ"גדוד לוחם" מן המניין, ולא רק במצבי חירום.
גדוד 614 לוקח חלק בלחימה ברצועת עזה במלחמת חרבות ברזל תחת פיקוד חטיבה 460.
הגדוד מורכב מהפלוגות הבאות:
פלוגת עיטם (קורס מ"כים)
פלוגת נץ (קורס מפקדים)
פלוגת שחף (קורס מפקדים)
פלוגת ח"ץ (ההשלמה החיילית של קורס הקצינים בחיל ההנדסה).
בשעת חירום מצטרפת אליהם פלוגת "חתולי הצוקים", שבשגרה משמשת את מדור הצמ"ה בבהל"ץ.
גדוד 614 (גדוד הפיקוד) > מפקדי גדוד 614

| שם | תקופת כהונה | הערות |
| --- | --- | --- |
| ניר לוי | 2001–2002 | המג"ד האופרטיבי הראשון |
| ערן פאוקר | 2002–2004 |  |
| מני אחיטוב | 2004–2006 |  |
| משה מור | 2006–2008 |  |
| זכריה יפת | 2008–2009 | מבצע עופרת יצוקה |
| עידו מזרחי | 2009–2010 | לימים קצין הנדסה ראשי |
| ערן כריסי | 2010–2012 |  |
| דייוויד סולומון | 2012–2014 | מבצע צוק איתן |
| אופיר בן דוד | 2014–2016 |  |
| היתאם חוסייסי | 2016–2018 | לימים קצין אג"ם של הגיס הצפוני |
| מתן לבו | 2018–2020 |  |
| רן מור | 2020–2022 |  |
| אדונירם שרעבי | 2022–2024 | מפקד הגדוד במלחמת חרבות ברזל |
| זאב כהן | 2024–מכהן |  |